অরল্যান্ডো, ফ্লোরিডা

অরল্যান্ডো মার্কিন যুক্তরাষ্ট্রের ফ্লোরিডা রাজ্যের একটি শহর এবং অরেঞ্জ কাউন্টির কাউন্টি আসন। এই শহরটি কেন্দ্রীয় ফ্লোরিডায় অবস্থিত অরল্যান্ডো মহানগর অঞ্চলের কেন্দ্র, যার জনসংখ্যা ২৫,০৯,৮৩১। ২০১৭ সালের জুলাই মাসে প্রকাশিত মার্কিন আদমশুমারি ব্যুরোর পরিসংখ্যান অনুসারে এটি আমেরিকার ২৩তম বৃহৎ মহানগর অঞ্চল, দক্ষিণ যুক্তরাষ্ট্রের ৬তম বৃহৎ মহানগর অঞ্চল এবং ফ্লোরিডার তৃতীয় বৃহত্তম মহানগর অঞ্চল। ২০১২ সালের হিসাবে, অরল্যান্ডো শহরটির যথাযথ জনসংখ্যা ছিল ২,৮৭,৪৪২ জন এবং এটি আমেরিকা যুক্তরাষ্ট্রের ৭১তম বৃহত্তম শহর, ফ্লোরিডার চতুর্থ বৃহত্তম শহর এবং রাজ্যের বৃহত্তম অভ্যন্তরীণ শহর। অরল্যান্ডোর শহরটির ডাকনাম "দ্য সিটি বিউটিফুল" এবং এর প্রতীক হলেন লিন্টন ই অ্যালেন মেমোরিয়াল ফাউন্টেন, যেটি সাধারণত ইওলা পার্কে "লেক ইওলা ঝর্ণা" হিসাবে পরিচিত। অরল্যান্ডো আন্তর্জাতিক বিমানবন্দর (এমসিও) হল আমেরিকা যুক্তরাষ্ট্রের ১৩তম এবং বিশ্বের ২৯তম ব্যস্ত বিমানবন্দর। মূলত পর্যটন, বড় ইভেন্ট এবং কনভেনশন ট্রাফিক দ্বারা চালিত অরল্যান্ডো বিশ্বের অন্যতম দর্শনীয় শহর; ২০১৮ সালে, শহরটি ৭৫ মিলিয়নেরও বেশি দর্শনার্থীকে আকর্ষণ করে। অরল্যান্ডো অঞ্চলের দুটি বৃহত্তম এবং সর্বাধিক আন্তর্জাতিক খ্যাতিযুক্ত পর্যটন কেন্দ্র হ'ল ওয়াল্ট ডিজনি ওয়ার্ল্ড রিসর্ট, যা ১৯৭১ সালে ওয়াল্ট ডিজনি সংস্থার দ্বারা খোলা হয় এবং বে-লেকের ডাউনটাউন অরল্যান্ডো থেকে প্রায় ২১ মাইল (৩৪ কিমি) দক্ষিণ-পশ্চিমে অবস্থিত; ইউনিভার্সাল অরল্যান্ডো রিসর্ট ১৯৯০ সালে খোলা হয় ইউনিভার্সাল স্টুডিওজ ফ্লোরিডা কটি সম্প্রসারণ হিসাবে এবং এটি অরল্যান্ডো শহরের সীমানার মধ্যে একমাত্র থিম পার্ক। ওয়াল্ট ডিজনি ওয়ার্ল্ড ব্যতীত, বেশিরভাগ প্রধান আকর্ষণগুলি ইন্টারন্যাশনাল ড্রাইভ বরাবর অবস্থিত, এর মধ্যে অন্যতম আকর্ষণ আইকন পার্ক অরল্যান্ডোর হুইল। সম্মেলনের জন্য এই শহরটি আমেরিকার অন্যতম ব্যস্ত শহর; অরেঞ্জ কাউন্টি কনভেনশন সেন্টার মার্কিন যুক্তরাষ্ট্রের দ্বিতীয় বৃহত্তম কনভেনশন সুবিধাযুক্ত ভবন। সান বেল্টের অন্যান্য বড় শহরগুলির মতো অরল্যান্ডোও ১৯৮০-এর দশক থেকে একবিংশ শতাব্দীর প্রথম দশকের মধ্যে দ্রুত বৃদ্ধি পায়। অরল্যান্ডো সেন্ট্রাল ফ্লোরিডা বিশ্ববিদ্যালয় কেন্দ্র, যা ২০১৫ সালের হিসাবে তালিকাভুক্তির ক্ষেত্রে মার্কিন যুক্তরাষ্ট্রের বৃহত্তম বিশ্ববিদ্যালয় ক্যাম্পাস। ২০১০ সালে, অরল্যান্ডোকে গ্লোবালাইজেশন অ্যান্ড ওয়ার্ল্ড সিটিস রিসার্চ নেটওয়ার্ক দ্বারা "গামা" স্তরের বৈশ্বিক শহর হিসাবে তালিকাভুক্ত করা হয়। অরল্যান্ডো মেয়র-কাউন্সিল ব্যবস্থার মাধ্যমে পরিচালিত হয়। একটি শহরব্যাপী ভোটের মাধ্যমে মেয়র নির্বাচিত হন। সিটি কাউন্সিলের ছয় জন সদস্য প্রতিটি জেলা থেকে নির্বাচিত হন। ২০১৫ সালের এপ্রিলের এক প্রতিবেদন জানা যায় যে ৫৬ বছর বয়সী জুন ওয়াকার স্কট অরল্যান্ডো সিটি ও কিছু নির্দিষ্ট কর্মকর্তাদের বিরুদ্ধে $৪.৫ মিলিয়ন মূল্যের যুক্তরাষ্ট্রীয় মামলা দায়ের করেছেন। মামলা অনুসারে যে সমস্ত লোকদের উপর অতিরিক্ত বল প্রয়োগের অভিযোগ করা হয়েছে তাদের জন্য শহরটি $৩.৩ মিলিয়ন ডলার অর্থ প্রদান করে। অরল্যান্ডো একটি বড় শিল্প ও উচ্চ-প্রযুক্তি কেন্দ্র। মেট্রো অঞ্চলে ১৩.৪ বিলিয়ন ডলারের প্রযুক্তি শিল্প রয়েছে যেখানে ৫৩,০০০ লোক নিযুক্ত রয়েছে; প্রায় ২০ টি দেশের প্রতিনিধিত্বকারী ১৫০ টিরও বেশি আন্তর্জাতিক সংস্থার কার্যক্রম চালু রয়েছে মেট্রো অরল্যান্ডোতে। অরল্যান্ডো দেশের সপ্তম বৃহত্তম গবেষণা পার্ক। এখানে ১,০২৫ একর (৪.১৫ বর্গ কিমি) আয়তন বিশিষ্ট সেন্ট্রাল ফ্লোরিডা রিসার্চ পার্ক রয়েছে। অরল্যান্ডো শহরে লিনাক্স বাস ব্যবস্থার পাশাপাশি লিমো নামে একটি ডাউনটাউন বাস পরিষেবা রয়েছে। অরল্যান্ডো ও অন্যান্য প্রতিবেশী জনপদেগুলিতে একটি স্থানীয় যাত্রী রেল লাইনের মাধ্যে সানরাইল দ্বারা পরিষেবা পরিবেশন করা হয়, যা ২০১৪ সালে পরিষেবা শুরু করে। অরল্যান্ডো আন্তর্জাতিক বিমানবন্দর (এমসিও) হল অরল্যান্ডোর প্রাথমিক বিমানবন্দর এবং ফ্লোরিডা রাজ্যের সবচেয়ে ব্যস্ততম বিমানবন্দর। বিমানবন্দরটি ফ্রন্টিয়ার এয়ারলাইনস, জেট ব্লু এয়ারওয়েজ এবং সাউথ ওয়েস্ট এয়ারলাইন্সের একটি কেন্দ্র এবং একটি লক্ষ্য কেন্দ্র হিসাবে কাজ করে। "US Gazetteer files: 2010, 2000, and 1990"। United States Census Bureau। ফেব্রুয়ারি ১২, ২০১১। সংগ্রহের তারিখ এপ্রিল ২৩, ২০১১।  "2016 U.S. Gazetteer Files"। United States Census Bureau। সংগ্রহের তারিখ জুলাই ৭, ২০১৭।  "US Board on Geographic Names"। United States Geological Survey। অক্টোবর ২৫, ২০০৭। সংগ্রহের তারিখ জানুয়ারি ৩১, ২০০৮।  2070 List of Populations of Urban Areas. U.S. Census Bureau. census.gov. Accessed September 11, 2018. "Population xurityEstimates"। United States Census Bureau। সংগ্রহের তারিখ অক্টোবর ২৪, ২০১৪।  Brinkmann, Paul। "New stats show Orlando grew faster than 30 biggest metros"। Orlando Sentinel। সংগ্রহের তারিখ মার্চ ২৪, ২০১৬।  O'Connor, Brendan (ফেব্রুয়ারি ১৫, ২০১৫)। "Did You Know-town: The Lake Eola Fountain has a name?"। Bungalower। জুন ২৫, ২০১৯ তারিখে মূল থেকে আর্কাইভ করা। সংগ্রহের তারিখ জুন ২৫, ২০১৯।  Passenger Traffic for past 12 months ending May 2011 ওয়েব্যাক মেশিনে আর্কাইভকৃত আগস্ট ১২, ২০১১ তারিখে. Airports.org. Retrieved August 21, 2011. "The World According to GaWC 2020"। GaWC - Research Network। Globalization and World Cities। সংগ্রহের তারিখ ৩১ আগস্ট ২০২০।  (পিডিএফ) http://www.floridaleagueofcities.com/docs/default-source/CMRI/2016citiescountygovtpopulation.pdf?sfvrsn=0। সংগ্রহের তারিখ এপ্রিল ১৩, ২০১৯।  |শিরোনাম= অনুপস্থিত বা খালি (সাহায্য) Stutzman, Rene (এপ্রিল ৬, ২০১৫)। "Woman files $4.5M excessive-force suit against Orlando police"। Orlando Sentinel। সংগ্রহের তারিখ এপ্রিল ২৪, ২০১৯।